ยืนอยู่ดีๆ..มีแมวจรจัดในโรงพยาบาลเดินมาถูที่ขาไม่แน่ใจว่างับเข้าหรือเปล่าเมื่อศุกร์ที่ 14 ก.ย.61 ตอนเย็นมาตรวจดูอีกครั้งเห็นเป็นจุดแดงๆเล็กๆ ลองบีบดูไม่มีเลือดออก ฉีดวัคซีนพิษสุนัขบ้าเข็มกระตุ้นล่าสุดผ่านมา 10-11 วันปี 2560เคยฉีดวัคซีน 4 เข็ม (เข็มสุดท้าย 1 ก.พ.60)กระตุ้น 2 เข็มเมื่อ (8 และ 11ส.ค.60)ปี 2561กระตุ้น 2 เข็มเมื่อ (5 และ 8 ก.ค.61)SPEEDAกระตุ้น 1 เข็มเมื่อ ( 21 ส.ค.61) ห่างมา 44 วัน / 1 เดือน 14วันVERORABกระตุ้น 1 เข็มเมื่อ ( 4 ก.ย.61) ห่างมา 14 วันSPEEDAและล่าสุดครั้งนี้ห่างมา 10 วัน หลังฉีดเข็มสุดท้าย จึงอยากสอบถามว่า1.)ถ้าจุดแดงๆเล็กๆนั้นเป็นจุดแมวที่งับจริงๆหลังจากฉีดกระตุ้นเข็มสุดท้ายไปเมื่อวันที่ 4 ก.ย.61 ซึ่งผ่านมา 10 วัน จำเป็นต้องฉีดอีกไหมคะ2.)ยังมีภูมิอยู่ไหม กลัวว่าจะฉีดถี่เกินไป3.)หลังฉีดภูมิยังคงอยู่ได้นานเท่าใดคะ4.)เข็มกระตุ้นถ้าเป็น SPEEDA สลับกับ VERORAB กระตุ้นภูมิได้ต่อเนื่องไหมคะพิษสุนัขบ้าก็กลัว/ฉีดวัคซีนถี่ไปก็ไม่ดี ไม่รู้จะทำยังไงดี
สวัสดีค่ะ หากเคยได้รับการฉีดวัคซีนป้องกันพิษสุนัขบ้าตามกำหนดนัดครบไปแล้ว 4 เข็ม เมื่อ 1 ก.พ. 60 และได้ฉีดกระตุ้นไปเมื่อ ส.ค.60, ก.ค.61, ส.ค.61 และเข็มล่าสุด 4 ก.ย.61 ดังกล่าว ลักษณะการฉีดแบบนี้ สามารถกระตุ้นให้ร่างกายมีระดับภูมิคุ้มที่สูงเพียงพอในการป้องกันการเกิดโรค หากเชื้อเข้าสู่ร่างกาย ไปได้นาน 2-3 ปีค่ะดังนั้น1. แม้จะโดนแมวกัดจริง ก็ไม่จำเป็นต้องฉีดวัคซีนกระตุ้นอีกแต่อย่างใดค่ะ2. ระดับภูมิคุ้มกันยังคงสูงเพียงพอในการป้องกันการเกิดโรคค่ะ3. ลักษณะการฉีดที่ได้รับมา สามารถป้องกันไปได้นาน 2-3 ปีค่ะ (หรืออาจนานถึง 5 ปี)4. การฉีดวัคซีนยี่ห้อ SPEEDA หรือ VERORAB ไม่แตกต่างกัน สามารถใช้สลับกันได้